Source: http://judo.md/judomd/453-articolul-19-sfaritul-luptei.html
Timestamp: 2020-05-29 00:58:31+00:00
Document Index: 29784013

Matched Legal Cases: ['Articolul 19', 'Articolul 19', 'Articolul 19', 'Articolul 20', 'Articolul 28', 'Articolul 27', 'Articolul 29', 'Articolul 17']

Articolul 19. Sfârşitul luptei » Judo.md
БОРЬБА МОЛДОВЫ » JUDO MOLDOVA » Articolul 19. Sfârşitul luptei
Articolul 19. Sfârşitul luptei
1. Arbitrul va anunţa Sore-made pentru a indica sfârşitul luptei în cazurile stipulate în prezentul articol. După efectuarea acestui anunţ, arbitrul trebuie în continuare să privească combatanţii pentru a fi sigur că ei au auzit şi nu mai continuă lupta.
Arbitrul trebuie să indice combatanţilor să-şi rearanjeze judogi, dacă este necesar, înainte de a anunţa rezultatul luptei.
După ce a anunţat rezultatul luptei făcând gestul corespunzător conform articolului 8, combatanţii vor face un pas înapoi, execută salutul şi părăsesc suprafaţa de luptă prin partea laterală, ieşind apoi prin suprafaţa de siguranţă.
La ieşirea de pe saltea, sportivii trebuie să aibă judogi aranjat în mod corespunzător şi nu trebuie să îndepărteze nicio parte a judogi sau centura înainte de părăsirea câmpului de competiţie ”FOP (Field of play)”.
Dacă arbitrul atribuie din eroare victoria unui combatant, cei doi arbitrii de la masă trebuie să se asigure că acesta a corectat decizia eronată, înainte ca arbitrul să părăsească suprafaţa de competiţie, moment după care decizia devine definitivă, fără posibilitatea de a fi modificată.
Dacă un membru al Comisiei de Arbitrii observă eroarea, acesta îi poate chema pentru le indica acest lucru, însă, conform paragrafului de mai jos, cei trei arbitrii vor decide.
Toate acţiunile şi deciziile luate în concordanţă cu regula ”majorităţii de trei” de către arbitrii vor fi finale şi fără drept de apel.
2. Situaţii de Sore-made.
a) Când un combatant obţine Ippon sau Waza-ari-awasete-Ippon (Articolul 20 şi 21).
b)În caz de Kiken-gachi (Articolul 28).
c) În caz de Hansoku-make (Articolul 27).
d) Când un combatant nu mai poate continua lupta din cauza rănirii (Articolul 29).
e) Când timpul alocat pentru luptă s-a terminat.
3. Arbitrul va acorda victoria după cum urmează:
a) Combatantul care a obţinut Ippon sau echivalentul, va fi declarat învingător.
b) În absenţa Ippon-ului sau echivalent, învingătorul trebuie să fie declarat pe următoarele baze: un waza-ari întrece orice număr de yuko.
c) În absenţa unui punctaj sau în cazul în care punctajul este identic în dreptul ambilor sportivi (Waza-ari, Yuko), sportivul cu cele mai puţine penazări (Shido) câştigă. În caz contrar (egalitate perfectă atât la puncte cât şi la penalizări) rezultatul va fi stabilit în urma unui meci de ”Golden Score” atât în competiţia individuală cât şi pe echipe. 28
4. ”Golden Score” (Punctul de aur)
Când timpul alocat pentru luptă se termină în condiţiile paragrafului 3.c. ale prezentului articol, arbitrul trebuie să anunţe Sore-made pentru a opri temporar lupta şi combatanţii se vor întoarce la locurile lor de început ale luptei.
Nu este limită de timp la Golden Score dar scorul înregistrat pe tabelă în primul meci va fi
Arbitrul va anunţa Hajime pentru a reporni lupta. Nu va fi nicio perioadă de odihnă între
sfârşitul meciului iniţial şi începutul meciului de Golden Score.
Meciul ia sfârşit imediat ce unul dintre combatanţi este penalizat cu Shido (acesta pierde meciul) sau dacă unul dintre sportivi punctează (acesta câştigă) iar arbitrul va anunţa Sore-made.
Primul care primeşte Shido pierde sau primul care punctează câştigă.
Într-o luptă de Golden Score, când unul dintre combatanţi este ţinut într-o tehnică de fixare şi Osaekomi a fost anunţat, arbitrul trebuie să permită menţinerea fixării până la împlinirea celor 20 de secunde (Ippon) sau până când intervine
Toketa sau Mate, sau până când este realizată o tehnică de Shime-Waza/Kansetsu-Waza cu efect imediat.
În acest caz concurentul trebuie să câştige cu punctajul realizat.
Dacă în timpul unui meci de Golden Score se atribuie un Hansoku-make direct, rezultatul pentru concurentul penalizat va induce aceleaşi consecinţe ca şi în cazul unui meci normal.
În cazul în care arbitrul decide să penalizeze unul dintre sportivi, el trebuie întâi să se consulte cu arbitrii de la masă şi să ia decizia conform regulii ”majorităţii de trei”.
5. Situaţii speciale de Golden Score
a) Dacă doar unul din cei doi combatanţi îşi exercită dreptul de a lupta pentru Golden Score iar celălalt combatant refuză, combatantul care doreşte să lupte va fi declarat învingător prin Kiken Gachi.
b) În cazul în care ambii combatanţi obţin simultan Ippon în timpul primei lupte, rezultatul va fi decis printr-un meci de Golden Score. În caz de Ippon simultan în timpul Golden Score, arbitrul va anunţa Mate şi va continua meciul, fără a lua în considerare aceste acţiuni în scopul punctării lor.
c) În cazul în care ambii combatanţi sunt penalizaţi simultan, prin acumulare, cu Hansoku-make (rezultat al unor penalizări cu Shido succesive), rezultatul final va fi decis de un meci de Golden Score.
d) În cazul în care ambii combatanţi sunt penalizaţi simultan cu Hansoku-make direct, ambii combatanţi vor fi excluşi din concurs.
6. Sistemul CARE
Sistemul Care, aşa cum este definit în acest regulament precum şi în SOR (Regulamentul Sportiv şi de Organizare) intră sub competenţa exclusivă a Comisiei de Arbitrii.
Nimeni altcineva nu poate interveni sau redefini funcţiile sistemului CARE contrar prezentului regulament sau în ceea ce priveşte aspectele care nu au fost cuprinse în decizia Comisiei de Arbitrii în această privinţă.
a) Membrul Comisiei va interveni, oprind lupta şi va informa toţi arbitrii în situaţiile prezentate mai jos.
b) Membrul Comisiei poate acorda o apreciere pozitivă tuturor arbitrilor (fără a opri lupta) atunci când, în opinia sa şi după ce a vizualizat acţiunea atât live cât şi în reluare pe sistemul CARE, este de acord cu opinia arbitrilor.
Vizualizarea este obligatorie cu sistemul CARE pentru întărirea deciziei luată pe saltea în următoarele cazuri:
a) Orice decizie care presupune terminarea meciului, atât la în timpul normal de luptă cât şi la Golden Score.
b) Acţiunile de Kaeshi unde sunt dificultăţi în aprecierea determinării sportivului care are controlul final al acţiunii, aceasta implicând terminarea meciului.
Vizualizarea cu sistemul CARE şi comunicarea cu arbitrii conform prezentului articol va fi la discreţia membrului Comisiei care supervizează salteaua.
Nicio altă persoană nu va putea folosi sau cere folosirea sistemul CARE în afară de Comisia de Arbitrii.
cot от 8-04-2020, 00:54
Articolul 17. Aplicarea lui Mate JUDO MOLDOVA